|  |  |
| --- | --- |
|  |  |
| **Tegevuskava perioodil 01.01.2025 – 31.12.2025. [[1]](#footnote-2)** |  |

## **Tegevus:**Kodanikuühiskonna pädevuse suurendamine, üldsuse teadlikkuse tõstmine ja teabe levitamine sotsiaalse innovatsiooni teemadel

## **Alategevus 1: Sotsiaalse mõjuga toodete ja teenuste arendamise alane nõustamine**

*Loetleda ja kirjeldada alategevusega seoses tehtavaid detailsemaid alamtegevusi.*[[2]](#footnote-3)

Peamised tegevused on riigihangete dokumentide ettevalmistamine, sh vastavalt vajadusele turu-uuringute läbi viimine, alamtegevuste hindamisraamistike loomine lähtuvalt programmi tulemusraamistikust (koostatakse iga hangitava teenuse hindamiseks ja edasiarendamiseks hindamisnäitajad, võimaldamaks hangete pakkujatel näitajatele vastavalt andmeid koguda ja tulemusi esitada), hangete väljakuulutamine, hankemenetluste läbiviimine ja edukate pakkujatega hankelepingute sõlmimine.

Sotsiaalse mõjuga toodete ja teenuste arendamise alase nõustamise hankedokumentide ettevalmistamisele eelneb nõustamise lõpptarbijate (vabaühenduste, organisatsioonide, sotsiaalsete ettevõtete, avalik sektori asutuste ja eraisikute, sh eri kultuuri- ja keeletaustaga inimeste ja kogukondade eestvedajate) vajaduste kaardistus kaardistuseksperdi toel.

2025. aastal on plaanis läbi viia kolm hanget:

* Sotsiaalse mõjuga toodete ja teenuste arendamise alane nõustamine. Hange viiakse eeldatavalt läbi väikehankena vastavalt KÜSKi hankekorrale.
* Inkubatsiooniprogrammide loomine ja elluviimine (üks inkubatsiooniprogramm, kaks korda läbiviiduna projektiperioodi jooksul). Riigihanke elluviimiseks kasutatakse RTK riigihangete korraldamise tugiteenust. Riigihanke ettevalmistamise käigus otsustatakse, kas kaks inkubatsiooniprogrammi viiakse läbi kahe eraldi riigihankega, võimaldamaks esimese inkubatsiooniprogrammi tulemuste alusel teha vajalikke kohandusi, või ühe riigihankega.
* Häkatonide loomine ja elluviimine (projektiperioodil viiakse ellu kaks häkatoni). Hange viiakse eeldatavalt läbi väikehankena vastavalt KÜSKi hankekorrale. Riigihanke ettevalmistamise käigus otsustatakse, kas kaks häkatoni viiakse läbi kahe eraldi riigihankega, võimaldamaks esimese häkatoni tulemuste alusel teha vajalikke kohandusi, või ühe riigihankega.
  + Hanke ettevalmistamisse panustab 2025. a jaanuaris toimuv häkatonide-alane töötuba Šveitsi-Eesti koostööprogrammi partneriks oleva Berni Ülikooliga, (täpsemalt on see tegevus välja toodud tegevuskava punktis 6).

Riigihangete alusdokumendid valmistatakse ette koostöös RTKga, kasutades KÜSKi enda läbiviidavate väikehangete puhul nõustamisteenust ja avatud hankemenetluste puhul RTK riigihangete korraldamise tugiteenust. Hankedokumentide ettevalmistamisse on kaasatud projekti personal. Vastavalt vajadusele konsulteeritakse hanke ettevalmistamise käigus ka asjassepuutuva valdkonna (nõustamisteenus, häkatonid inkubatsiooniprogrammid) spetsialistidega, viiakse läbi turu-uuringuid, tehnilisi dialooge.

**Tabel[[3]](#footnote-4) 1. Alategevuse väljundid**

|  |  |  |  |  |
| --- | --- | --- | --- | --- |
| **Jrk nr** | **Alamtegevus** | **Alamtegevuse väljundid[[4]](#footnote-5) tegevuskava perioodil** | **Alamtegevuse väljundite arv tegevuskava perioodil** | **Selgitus** |
| 1 | Sotsiaalse mõjuga toodete ja teenuste arendamise alane nõustamine | Sihtrühma vajaduste kaardistus | 1 | 2025. a. alguses viiakse välise kaardistuseksperdi toel läbi nõustamisteenuse sihtrühma (vabaühendused, organisatsioonid, sotsiaalsed ettevõtted, avalikud asutused ja eraisikud) vajaduste kaardistus, mis on aluseks hanke tehnilise kirjelduse koostamisele. |
| Riigihanke alusdokumentide pakett hankele sotsiaalse innovatsiooni teemaline nõustamine organisatsioonidele/sotsiaalsetele ettevõtetele | 1 | Riigihanke alusdokumentide pakett, sh vastavalt vajadustele läbiviidud turu-uuring, tehniline kirjeldus, hankelepingu projekt, on planeeritud välja töötada 2025. a. alguses ja hange välja kuulutada teises kvartalis. |
| Hankeleping | 1 | Hankeleping on planeeritud sõlmida perioodiks **2025. a. kolmas/neljas kvartal – 2027. a. neljas kvartal.** |
| 2 | Sotsiaalsete häkatonide loomine ja elluviimine | Riigihanke alusdokumentide pakett hankele häkatonide loomine ja elluviimine | 1 | 2025. aasta alguses töötatakse välja riigihanke alusdokumentide pakett ning riigihange on planeeritud välja kuulutada 2025. a. teises kvartalis. |
| Hankeleping | 1 | Hankeleping on planeeritud sõlmida perioodiks **2025. a. kolmas/neljas kvartal – 2027. a. neljas kvartal.** |
| 3 | Inkubatsiooni-programmide loomine ja elluviimine | Riigihanke alusdokumentide pakett hankele inkubatsiooniprogrammide loomine ja elluviimine | 1 | Töötatakse välja riigihanke alusdokumentide pakett 2025. aasta alguses ning riigihange on planeeritud välja kuulutada 2025. a. teises kvartalis. |
| Hankeleping | 1 | Hankeleping on planeeritud sõlmida perioodiks **2025. a. kolmas/neljas kvartal – 2027. a. neljas kvartal.** |

# **Alategevus 2:** **Koolituste ja töötubade korraldamine sotsiaalse innovatsiooni alase teadlikkuse tõstmiseks**

*Loetleda ja kirjeldada alategevusega seoses tehtavaid detailsemaid alamtegevusi.*

Peamised tegevused on riigihanke dokumentide ettevalmistamine, sh vastavalt vajadusele turu-uuringud ja alamtegevuste hindamisraamistike loomine lähtuvalt programmi tulemusraamistikust (koostatakse iga hangitava teenuse hindamiseks ja edasiarendamiseks hindamisnäitajad võimaldamaks hangete pakkujatel näitajatele vastavalt andmeid koguda ja tulemusi esitada). Koolitusprogrammi hanke puhul on planeeritud hanke väljakuulutamine, hankemenetluste läbiviimine ja eduka pakkujaga hankelepingu sõlmimine.

Alamtegevuse “Sotsiaalse innovatsiooni ja -ettevõtluse alase koolitusprogrammi välja töötamine ja läbi viimine nõustajatele” hankedokumentide ettevalmistamisele eelneb sihtrühma (maakondlike arenduskeskuste vabaühenduste ja ettevõtluse konsultandid, KOVide töötajad) vajaduste kaardistus kaardistuseksperdi toel.

2025. aastal on plaanis välja töötada alusdokumentide pakett kahele hankele:

* Sotsiaalse innovatsiooni (edaspidi *SI)* ja sotsiaalse ettevõtluse (edaspidi *SE)* alase koolitusprogrammi välja töötamine ja läbi viimine nõustajatele. Hange viiakse eeldatavalt läbi väikehankena vastavalt KÜSKi hankekorrale.
* SI ja SE alase e-õppe kursuse loomise ja käivitamise alamtegevuse juures töötatakse välja riigihanke alusdokumentide pakett kursuse loomiseks, käivitamiseks ja arendamiseks programmi tegevuse perioodil. Riigihanke elluviimiseks kasutatakse RTK riigihangete korraldamise tugiteenust. Hanke väljakuulutamine on planeeritud 2026. a. algusesse.

Neljandas kvartalis korraldatakse üks töötuba Põhjamaade parimate praktikate jagamiseks, eri keele- ja kultuuritaustaga sisserändajate kaasamise teemal SI ja SE meetodite abil. Sündmuse ettevalmistamiseks osaletakse siseriiklikel ja rahvusvahelistel sündmustel, sh koostöökohtumistel Berni Ülikooliga, et koguda teadmisi ja kontakte Põhjamaade ja teiste Euroopa riikide parimate praktikate kohta (mõned teadaolevad sündmused on välja toodud tegevuskava punktis 6).

**Tabel 2. Alategevuse väljundid**

|  |  |  |  |  |
| --- | --- | --- | --- | --- |
| **Jrk nr** | **Alamtegevus** | **Alamtegevuste väljundid tegevuskava perioodil** | **Alategevuste väljundite arv tegevuskava perioodil** | **Selgitus** |
| 1 | SI ja SE alase koolitusprogrammi välja töötamine ja läbi viimine nõustajatele | Arenguvajaduste kaardistus | 1 | 2025. a. alguses viiakse kaardistuseksperdi toel läbi koolitusprogrammi sihtrühma (maakondlike arenduskeskuste vabaühenduste- ja ettevõtluse konsultandid, KOVide töötajad) vajaduste kaardistus, mis on aluseks hanke tehnilise kirjelduse koostamisele. |
| Riigihanke alusdokumentide pakett hankele SI ja SE alase koolitusprogrammi välja töötamine ja läbi viimine nõustajatele | 1 | 2025. a. teises-kolmandas kvartalis töötatakse välja riigihanke alusdokumentide pakett ning riigihange on planeeritud välja kuulutada 2025. a. kolmandas-neljandas kvartalis. |
| Hankeleping | 1 | Hankeleping on planeeritud sõlmida perioodiks **2025. a. neljas kvartal – 2027. a. neljas kvartal.** |
| 2 | SI ja SE alase e-õppe kursuse loomine ja käivitamine | Riigihanke alusdokumentide pakett | 1 | 2025. aasta lõpuks töötatakse välja riigihanke alusdokumentide pakett, riigihange on planeeritud välja kuulutada **2026. a. esimeses kvartalis.** |
| 3 | Töötoa korraldamine: Põhjamaade parimad praktikad uussisserändajate kaasamiseks SI ja SE meetoditega | Töötuba | 1 | 2025. a. neljandas kvartalis korraldatakse üks töötuba programmi tegevuste sihtrühmadele: uussisserändajate ning eri keele- ja kultuuritaustaga inimeste kaasamisega seotud vabaühendustele, sotsiaalsetele ettevõtetele, asutustele, kogukondadele. |

# **Alategevus 3: Ühiskonna teadlikkuse tõstmine sotsiaalsest innovatsioonist**

*Loetleda ja kirjeldada alategevusega seoses tehtavaid detailsemaid alamtegevusi.*

Alategevuse raames töötatakse kommunikatsiooni spetsialisti juhtimisel projekti personaliga välja põhjalik kogu tegevuse kommunikatsiooniplaan, sh tehakse sisuloome vajaduste kaardistus. Kommunikatsiooniplaan arvestab tegevuse kõiki alategevusi, sihtrühmasid, eesmärke ja infokanaleid. Vastavalt plaanile alustatakse SI-teemalise teabe levitamist, KÜSKi veebilehel uuendatakse ja hoitakse infot ajakohasena ning jagatakse temaatilist teavet ka artiklite, uudiskirjade, teavituskampaaniate ning ka sotsiaalmeedia kanalite ja üritustel esinemise kaudu.

Alategevuse raames luuakse vastavalt nii projekti personal kui hangitud teenusepakkujate abil SI-teemaliste videoklippide ja taskuhäälingute kontseptsioonid ning prototüübid, sh kaardistatakse täiendavalt sisuloome vajadused, tehakse tehnilise teostuse ja formaadi esmane valik ning pakutakse välja levitamise lahendused. Luuakse prototüübid nii videoklippidele kui taskuhäälingutele, mida testitakse (avaldatakse esimene/esimesed videoklipid/taskuhäälingud) ning vastavalt vajadusele täiendatakse lõpplahendust, mille alusel videoklippide ja taskuhäälingute tootmine ja levitamine jätkub.

2025. aastal on plaanis välja töötada riigihanke alusdokumentide pakett SI-teemalise saatesarja loomiseks. Riigihanke elluviimiseks kasutatakse RTK riigihangete korraldamise tugiteenust. Hanke väljakuulutamine on planeeritud 2025. aasta teises pooles ning hankeleping on planeeritud sõlmida perioodiks 2025. aasta neljas kvartal kuni 2027. a neljas kvartal.

Informatsiooni levitamise tõhususe hindamiseks töötatakse välja hindamise kontseptsioon ja alustatakse hindamisega.

**Tabel 3. Alategevuse väljundid**

|  |  |  |  |  |
| --- | --- | --- | --- | --- |
| **Jrk nr** | **Alam-**  **tegevus** | **Alamtegevuste väljundid tegevuskava perioodil** | **Alamtegevuste väljundite arv tegevuskava perioodil** | **Selgitus** |
| 1 | SI-teemaliste videoklippide, telesarja ja taskuhäälingute sarja loomine, tootmine ja levitamine | SI tegevuse kommunikatsiooniplaan, sh sisuloome vajaduste kaardistus | 1 | Kommunikatsiooniplaan kajastab kõiki kommunikatsioonitegevusi, sh videoklippide ja taskuhäälingute tootmist ja levitamist, arvestab kõiki sihtrühmi ja on aluseks kommunikatsioonitegevuste täpsele kavale ja läbiviimisele. |
| Videoklippide kontseptsioon ja prototüüp | 1 | Luuakse videoklippide kontseptsioon, sh sisuloome, tehnilise teostuse ja formaadi, levitamise lahendused; testitakse prototüüpi (avaldatakse esimene/esimesed videoklipid) ning vastavalt vajadusele täiendatakse lõpplahendust, mille alusel videoklippide tootmine ja levitamine jätkub. |
| Saatesarja riigihanke alusdokumentide pakett | 1 | 2025. aasta kolmanda kvartali lõpuks töötatakse välja riigihanke alusdokumentide pakett, riigihange on planeeritud välja kuulutada **2025. a. kolmandas kvartalis.** |
| Saatesarja riigihanke leping | 1 | Hankeleping on planeeritud sõlmida perioodiks **2025. a neljas kvartal – 2027. a neljas kvartal.** |
| Taskuhäälingu kontseptsioon  ja prototüüp | 1 | Luuakse taskuhäälingu kontseptsioon, sh sisuloome, tehnilise teostuse, formaadi ja levitamise lahendused; testitakse prototüüpi (avaldatakse esimene/esimesed taskuhäälingu osad) ning vastavalt vajadusele täiendatakse lõpplahendust, mille alusel taskuhäälingute tootmine ja levitamine jätkub. |
| 2 | SI-teemalise teabe levitamine | Projekti ja SI teemat puudutava info uuendamine ja ajakohasena hoidmine veebilehel | 1 | Kommunikatsiooniplaani alusel uuendatakse ja hoitakse infot ajakohasena KÜSKi veebilehel ning jagatakse temaatilist teavet ka artiklite, uudiskirjade, teavituskampaaniate ning ka sotsiaalmeedia kanalite ja üritustel esinemise kaudu. |
| 3 | SI-alase info levitamise tõhususe hindamine | Kontseptsioon | 1 | SI-alase informatsiooni levitamise tõhususe hindamise kontseptsiooni välja töötamine, sh arvestades kommunikatsioonitegevuste sihtrühmasid. Hindamine sõltub mh sellest, millised saavad olema videoklippide, telesarja ja taskuhäälingute sarja kontseptsioonid ja kanalid. |

# **Alategevus 4: Sotsiaalset innovatsiooni toetavate võrgustike tekkimise ja arendamise toetamine**

*Loetleda ja kirjeldada alategevusega seoses tehtavaid detailsemaid alamtegevusi.*

SI-alaste koostöövõrgustike arendamise ja toetamise tegevuste käivitamiseks viiakse läbi SI ökosüsteemi ehk valdkonnas tegutsevate erinevate osapoolte vajaduste kaardistus, mille põhjal koostatakse tegevuskava ja seejärel alustatakse tegevuste ellu viimisega. Kaardistatakse osapoolte arendus- ja toetusvajadused ning luuakse tegevuskava eesmärkide ning tegevuste sisu, vormi ja ajakava kohta. Vastavalt valminud tegevuskavale viiakse ellu vähemalt üks selles kajastuv tegevus, võimalusel rohkem tegevusi.

Alategevuse raames koostatakse täpsem poliitikakujundajate tasandi “ökosüsteemi” ja isikute kaardistus, mis hõlmab erinevatel tasanditel (kohalikud omavalitsused, riigiasutused, äri- ja kolmanda sektori katus- ja esindusorganisatsioonid) tegutsevate osapoolte ülevaadet ja rolli seoses SI ja SE poliitika kujundamisega. Kaardistus on aluseks poliitikakujundajate sihitatud kaasamiseks, koostöövõimaluste ja SI võrgustiku KÜSKi poolse esindamise võimaluste väljaselgitamiseks, kohtumiste korraldamiseks. Luuakse tegevuskava poliitikakujundajate kaasamiseks ja viiakse ellu vähemalt üks selles kajastuv tegevus, võimalusel rohkem tegevusi.

2025. aasta teises pooles korraldatakse SI valdkonnaga seotud õppekäik Eestis, mille täpsem sihtrühm ja sisu tuleneb SI ökosüsteemi vajaduste kaardistusest.

**Tabel 4. Alategevuse väljundid**

|  |  |  |  |  |
| --- | --- | --- | --- | --- |
| **Jrk nr** | **Alamtegevus** | **Alamtegevuste väljundid tegevuskava perioodil** | **Alamtegevuste väljundite arv tegevuskava perioodil** | **Selgitus** |
| 1 | SI-alaste koostöövõrgustike arendamine ja toetamine | SI ökosüsteemi vajaduste kaardistus | 1 | Sotsiaalse innovatsiooni ökosüsteemi erinevate osapoolte arendus- ja toetusvajaduste kaardistamine koostöövõrgustike toetamise tegevuskava loomiseks. |
| Tegevuskava | 1 | SI ökosüsteemi vajaduste kaardistuse alusel luuakse alategevuse jaoks tegevuskava, milles kajastuvad arendus- ja toetustegevuste täpsemad eesmärgid, sisu, vorm ja ajakava. Tegevuskava on osaks alategevuste ülesest tegevuskavast kodanikuühiskonna sotsiaalse innovatsiooni ja -ettevõtluse pädevuste arendamiseks (horisontaalne tegevus, kajastub punktis 6). |
| Tegevused | 1 | Vastavalt valminud tegevuskavale viiakse ellu vähemalt üks selles kajastuv tegevus. Vastavalt vajadustele ja võimalustele viiakse aasta jooksul ellu rohkem tegevusi. |
| 2 | Kohtumiste korraldamine ja lobitöö tegemine | Täpsem poliitikakujundajate tasandi “ökosüsteemi” ja isikute kaardistus | 1 | Poliitikakujundajate kaardistus hõlmab erinevatel tasanditel (kohalikud omavalitsused, riigiasutused, äri- ja kolmanda sektori katus- ja esindusorganisatsioonid) tegutsevate osapoolte ülevaadet ja rolli seoses SI ja SE poliitika kujundamisega. Kaardistus on aluseks kõikide tegevuste raames, vastavalt vajadusele ja võimalusele, poliitikakujundajate sihitatud kaasamiseks, koostöövõimaluste ja SI-võrgustiku esindamise võimaluste väljaselgitamiseks, kohtumiste korraldamiseks. |
|  |  | Tegevuskava | 1 | Kaardistuse alusel luuakse alategevuse jaoks tegevuskava, mis on osaks alategevuste ülesest tegevuskavast kodanikuühiskonna SI ja SE pädevuste arendamiseks (horisontaalne tegevus, kajastub punktis 6). |
|  |  | Tegevused | 1 | Vastavalt valminud tegevuskavale viiakse ellu vähemalt üks selles kajastuv tegevus. Vastavalt vajadustele ja võimalustele viiakse aasta jooksul ellu rohkem tegevusi. |
| 3 | Õppekäikude korraldamine Eestis | Õppekäik | 1 | Aasta teises pooles valdkonnaga seotud õppekäigu korraldamine Eestis. Sihtrühmade ja õppekäigu sisu osas annab sisendi SI ökosüsteemi vajaduste kaardistus. |

# **Alategevus 5: Sotsiaalse innovatsiooni alaste teadmiste ja parimate praktikate kogumine, süstematiseerimine ja levitamine**

*Loetleda ja kirjeldada alategevusega seoses tehtavaid detailsemaid alamtegevusi.*

Alategevuse raames luuakse SI-alaste parimate praktikate kogumise ja süstematiseerimise kontseptsioon, mis kajastab parimate praktikate kogumise, süstematiseerimise ja levitamise viise ning võimalikke (tehnilisi) lahendusi. Analüüsitakse olemasolevaid parimate praktikate kogumeid täpsustamaks, mis teemaliste parimate praktikate jagamisest Eesti kontekstis puudu on ja millisel parimal viisil seda katta eesmärgiga luua eesmärgipärane, tõhus, kasutajasõbralik ja jätkusuutlik lahendus. Tegevuse käigus luuakse parimate praktikate prototüüp esimeste näidetega ning testitakse väljatöötatud (osalist) lahendust saamaks sisendit vajalike täienduste ja muudatuste tegemiseks.

SI-teemalise käsiraamatu koostamine ja levitamine alamtegevuseks töötatakse välja käsiraamatu formaat, kaardistatakse võimalik sisu (sh analüüsitakse olemasolevaid materjale, sh [Sotsiaalse innovatsiooni visioon 2030](https://kysk.ee/sikk/sotsiaalse-innovatsiooni-visioon-2030/visioon-2030/) ja [Tallinna Ülikooli koostatud Eesti sotsiaalse innovatsiooni ökosüsteemi analüüs](https://chrome-extension://efaidnbmnnnibpcajpcglclefindmkaj/https://www.tlu.ee/sites/default/files/An-Ecosystem-for-Social-Innovation-in-Estonia-Overview-Report.pdf)) ja luuakse käsiraamatu koostamise ja levitamise tegevuskava.

**Tabel 5. Alategevuse väljundid**

|  |  |  |  |  |
| --- | --- | --- | --- | --- |
| **Jrk nr** | **Alamtegevus** | **Alamtegevuste väljundid tegevuskava perioodil** | **Alamtegevuste väljundite arv tegevuskava perioodil** | **Selgitus** |
| 1 | SI-alaste parimate praktikate kogumine ja süstematiseerimine | Kontseptsioon | 1 | Kontseptsioon kajastab parimate praktikate kogumise, süstematiseerimise ja levitamise viise, võimalikke (tehnilisi) lahendusi. Kontseptsiooni loomise käigus analüüsitakse olemasolevaid parimate praktikate kogumeid. Kontseptsiooni koostamisel annab sisendit alategevuse 4. raames koostatav SI ökosüsteemi vajaduste kaardistus. |
| Parimate praktikate prototüüp ja esimeste näidetega test | 1 | Vastavalt valminud kontseptsioonile luuakse parimate praktikate prototüüp esimeste näidetega, mille raames testitakse väljatöötatud (osalist) lahendust saamaks sisendit vajalike täienduste osas mida järgnevalt ellu viia. |
| 2 | SI-teemalise käsiraamatu koostamine ja levitamine | Käsiraamatu kontseptsioon | 1 | Töötatakse välja käsiraamatu formaat, kaardistatakse võimalik sisu (sh analüüsitakse olemasolevaid materjale) ja luuakse käsiraamatu koostamise ja levitamise tegevuskava. |

## **Üldised (horisontaalsed) tegevused, sealhulgas tegevuskavade koostamine**

*Loetleda ja kirjeldada üldisi, alategevuste üleseid tegevusi.*

Tegevuskava kodanikuühiskonna sotsiaalse innovatsiooni ja -ettevõtluse pädevuste arendamiseks, sh sihtrühmade kaardistamine:

2025. aastal alustatakse alategevuste ülese tegevuskava koostamist (pädevuste arendamisele suunatud alategevuste 1, 2, 4 ja 6 osas vastavalt tulemusraamistiku näitajale OPI 3.1, koolitus- ja teavitusmaterjalide loomisele ja levitamisele suunatud alategevuste 2, 3, 5 ja 6 osas vastavalt näitajale OPI 3.4). Tegevuskava koostamisse on kaasatud projekti personal.

Šveitsi-poolse partneri Berni Ülikooliga on planeeritud kolm online-töötuba:

* Häkatonid (4SocialGood): Kogemused Šveitsi perspektiivist. Toimub jaanuaris 2025. a. Kaasatud Prof. Dr. Debra Hevenstone (BFH) ja Prof. Dr. Oliver Hümbelin (BFH), häkaton Hack4SocialGodd projekti esindajad, KÜSKi töötajad, Eesti-poolsed osapooled (täpsustamisel);
* Ekspert-töötuba “Sotsiaalne innovatsioon ja kodanikuühiskond Eestis ja Šveitsis”. Toimub märtsis 2025. a. Kaasatavad osapooled on täpsustamisel;
* Online planeerimis-töötuba 2025-2026 tegevuskavaks. Toimub septembris 2025. a. Kaasatud Aron Korozs ja Dr. Claske Dijkema, KÜSKi projektijuht ja –koordinaatorid, projekti kommunikatsioonispetsialist ja vajadusel IT-spetsialist.

Tegevuse avasündmus veebruaris 2025. a., võimalusel ühildatud koostööprogrammi juhtkomitee kohtumisega.

Lisaks on planeeritud järgmised projekti-ülesed tegevused:

* osalemine kõikide partnerite (riiklik koordineerimisüksus, programmioperaator, komponentide operaatorid, elluviijad) korralistel töökohtumistel, sh projektijuhi osalemine koostööprogrammi töörühma töös;
* administratiivsed tegevused, sh detailsete tegevuskavade ja eelarvete koostamine ja esitamine, aruandluste jaoks teabe kogumine, süstematiseerimine ja esitamine;
* kommunikatsioonitegevuste planeerimine koostöös projektijuhi, projekti koordinaatorite ja kommunikatsioonispetsialistiga, sealhulgas:
  + kommunikatsioonispetsialisti osalemine koostööprogrammi tervikuna hõlmava kommunikatsiooni planeerimise koosolekutel kõikide partneritega;
  + kommunikatsioonispetsialisti osalemine KÜSKi kommunikatsioonigrupi töös, projekti kommunikatsioonitegevuste koordineerimine koostöös KÜSKi kommunikatsioonijuhiga;
  + KÜSKi kommunikatsioonikanalites, sh kodulehel, kommunikatsiooni avaldamise kavandamine ja kommunikatsioonitegevuste elluviimine (sh projekti teabe avaldamine kodulehel ja uudiskirjades).
* vastavalt projektile siseriiklikel ja rahvusvahelistel sotsiaalse innovatsiooni teemalistel sündmustel osalemine. Mittelõplik loetelu teemavaldkonnaga seotud 2025. sündmustest:
  + ESF+ Community of Practice (CoP) on Social Innovation ehk Euroopa Sotsiaalfond+ koordineeritud sotsiaalse innovatsiooni praktikakogukonna kohtumine Malmö-s, aeg täpsustub - Põhjamaade parimate sotsiaalse innovatsiooni praktikate jagamine. Osaletakse eesmärgiga koguda teadmisi ja kontakte aasta teises pooles korraldatava Põhjamaade sotsiaalse innovatsiooni parimate praktikate töötoa korraldamiseks Eestis.
  + ESF+ CoP on Social Innovation, ESF+ CoP on Social Inclusion ja ESF+ CoP on Migrant Integration – Euroopa riikide praktikakogukonnad sotsiaalse kaasatuse ja (uus)sisserändajate integratsiooni teemadel, osalemine sündmustel vastavalt vajadusele (sõltub sündmuste võimalikest teemadest ning nende relevantsusest projekti tegevuste elluviimisel, sh vajadusest võrgustikuloomeks ja teadmiste täiendamiseks tegevuste parimaks sihitamiseks).
  + osalemine Šveitsi-Eesti koostööprogrammi osapoolte tegevustes ja sündmustel vastavalt võimalustele ja vajadustele.

1. Näidatakse perioodi algus- ja lõppkuupäev. [↑](#footnote-ref-2)
2. Siin ja edaspidi: alamtegevusi lisada ja sõnastada lähtuvalt halduslepingu lisas 1 sätestatud tegevuse kirjeldusest. [↑](#footnote-ref-3)
3. Tabelitesse lisada või kustutada ridu vastavalt vajadusele. [↑](#footnote-ref-4)
4. Väljundite all on mõeldud alategevuste konkreetsed, mõõdetavad tulemid (nt riigihanke alusdokumendid, koolituste arv, koolitatud inimeste arv, analüüs, veebileht jne), mis kajastavad tulemusraamistiku näitajate täitmise protsessi. [↑](#footnote-ref-5)